Source: https://www.edilex.fi/uutiset/asiasanat/Saksa?perpage=20&offset=121
Timestamp: 2020-08-12 09:57:18+00:00
Document Index: 26524420

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

1 - 20 .......... 61 - 80 81 - 100 101 - 120 121 - 140 141 - 160 161 - 180 181 - 200 201 - 220 .......... 341 - 357
27.11.2014 8.04
EU-tuomioistuin: Lentoaseman porrasajoneuvon törmäämistä lentokoneeseen ei pidetty ˮpoikkeuksellisena olosuhteenaˮ, jonka nojalla lentoliikenteen harjoittaja vapautuu velvollisuudestaan suorittaa korvausta matkustajille EU-tuomioistuin katsoi saksalaisessa ennakkoratkaisuasiassa, ettei lentoaseman porrasajoneuvon törmäämistä lentokoneeseen ollut pidettävä ˮpoikkeuksellisena olosuhteenaˮ, jonka nojalla lentoliikenteen harjoittaja vapautuu velvollisuudestaan suorittaa korvausta matkustajille kyseisellä lentokoneella toteutettavan lennon viivästyessä pitkäaikaisesti.
29.10.2014 7.42
EIT: Huumausainekauppaan yllyttäneiden poliisien avulla saatuja todisteita ei olisi tullut hyödyntää oikeudenkäynnissä Oikeudenmukaista oikeudenkäyntiä oli rikottu, kun saksalaisten peitepoliisien katsottiin yllyttäneen valittajaa rikokseen ja saatuja todisteita oli hyödynnetty valittajaa vastaan nostetussa rikosoikeudenkäynnissä.
3.10.2014 10.38
EU-tuomioistuimen ennakkoratkaisu nimen merkitsemistavasta passiin - tapaus "Doktor U" EU-tuomioistuin on antanut ennakkoratkaisun saksalaisessa pääasiassa, jossa henkilö on vaatinut viranomaista muuttamaan hänen passitietojaan siten, että niistä ilmenisi yksiselitteisesti erityisesti muille kuin saksalaisille henkilöille, että hänen nimensä on ”Dr U”.
22.9.2014 9.30
EU-tuomioistuin: Vähimmäispalkkaa, jota edellytetään julkisia hankintasopimuksia annettaessa, ei voida ulottaa toiseen jäsenvaltioon sijoittautuneen aliurakoitsijan työntekijöihin, jos kyseiset työntekijät toteuttavat kyseessä olevan hankintasopimuksen yksinomaan tässä jäsenvaltiossa EU-tuomioistuin katsoo saksalaisessa ennakkoratkaisuasiassa, että sellaisen vähimmäispalkan maksamista koskeva vaatimus, joka ei ole missään suhteessa tässä toisessa jäsenvaltiossa vallitseviin elinkustannuksiin, on yhteensopimaton palvelujen tarjoamisen vapauden kanssa.
12.9.2014 10.35
EU-tuomioistuin: Jäsenvaltio voi myöntää kirjastoille oikeuden digitalisoida kirjoja ilman oikeudenhaltijoiden lupaa EU-tuomioistuin katsoo saksalaisessa ennakkoratkaisuasiassa, että jäsenvaltio voi myöntää kirjastoille oikeuden digitalisoida ilman oikeudenhaltijoiden lupaa kirjoja, jotka niillä on kokoelmassaan, tarjotakseen niitä luettavaksi sähköisissä lukupaikoissa.
22.7.2014 11.50
EU-tuomioistuin: Maasta poistettavaa kolmannen maan kansalaista ei voi ottaa säilöön vankilaan samoihin tiloihin vankien kanssa EU-tuomioistuin katsoo saksalaisessa ennakkoratkaisuasiassa, ettei jäsenvaltio voi ottaa maastapoistamista varten kolmannen maan kansalaista säilöön vankilaan samoihin tiloihin vankien kanssa silloinkaan, kun kyseinen kansalainen suostuu tällaiseen säilöönottoon.
8.7.2014 12.40
EU-tuomioistuimen ennakkoratkaisu siitä, kuka voi olla valmisteverosta vastuussa oleva henkilöEU-tuomioistuin katsoo saksalaisessa ennakkoratkaisuasiassa, että jäsenvaltio voi osoittaa valmisteverovelvolliseksi henkilön, joka kyseisen valtion veroalueella pitää kaupallisiin tarkoituksiin hallussaan valmisteveron alaisia tuotteita, jotka on luovutettu kulutukseen toisessa jäsenvaltiossa, vaikka kyseinen henkilö ei olisikaan ollut kyseisten tuotteiden ensimmäinen haltija määräjäsenvaltiossa.
24.6.2014 15.00
EU-tuomioistuin: Työntekijän kuolema ei lakkauta oikeutta pitämättä olevan loman perusteella maksettavaan rahalliseen korvaukseen Työaikadirektiivin 2003/88/EY 7 artiklaa on tulkittava siten, että se on esteenä kansalliselle lainsäädännölle tai käytännölle, jonka mukaan oikeus palkalliseen vuosilomaan lakkaa synnyttämättä oikeutta pitämättä olevan loman perusteella maksettavaan rahalliseen korvaukseen silloin, kun työsuhde päättyy työntekijän kuoleman johdosta. Tällaisen korvauksen saaminen ei voi riippua asianomaisen etukäteen esittämästä vaatimuksesta.
23.6.2014 15.00
EU-tuomioistuimen ennakkoratkaisu ääriviivattoman värimerkin vakiintumisen tulkinnasta kohdeyleisön keskuudessa sekä merkin erottamiskyvyn syntymishetkestäTavaramerkkidirektiivin 3 artiklan 1 ja 3 kohta ovat esteenä kansallisen lainsäädännön tulkinnalle, jonka mukaan menettelyissä, joissa tulee esiin kysymys ääriviivattoman värimerkin käytön perusteella syntyneestä erottamiskyvystä, on joka tapauksessa välttämätöntä, että mielipidetutkimuksessa selvinneen tämän tavaramerkin tunnistamisasteen on oltava vähintään 70 prosenttia. Estettä tavaramerkin mitättömäksi julistamiselle ei ole, kun tavaramerkiltä puuttuu sen ominaispiirteisiin perustuva erottamiskyky ja kun sen haltija ei onnistu osoittamaan, että tavaramerkin erottamiskyky on syntynyt käytön perusteella ennen rekisteröintihakemuksen tekopäivää.
9.6.2014 16.30
Julkisasiamies: Jäsenvaltio voi myöntää kirjastoille oikeuden digitalisoida kirjoja ilman oikeudenhaltijoiden lupaa Julkisasiamies Niilo Jääskisen mukaan jäsenvaltio voi myöntää kirjastoille oikeuden digitalisoida ilman oikeudenhaltijoiden lupaa kirjoja, jotka niillä on kokoelmassaan, tarjotakseen niitä luettavaksi sähköisissä lukupaikoissa.
21.5.2014 19.40
Julkisasiamies: Saksa voi evätä muiden jäsenvaltioiden kansalaisilta varattomille työnhakijoille tarkoitetut sosiaalietuudet Julkisasiamies Melchior Watheletin mukaan Saksa voi sellaisen yleisen kriteerin perusteella, joka osoittaa tosiasiallisen yhteyden vastaanottavaan jäsenvaltioon puuttuvan, evätä muiden jäsenvaltioiden kansalaisilta varattomille työnhakijoille tarkoitetut sosiaalietuudet.
16.5.2014 7.30
Helsingin käräjäoikeus tuomitsi merimiesten irtisanomiset laittomiksi Helsingin KO on antanut tuomiot 38 saksalaisen merimiehenkanteisiin työsuhteen ja palkan maksun jatkumisesta Superfast-alusten myynnin yhteydessä vuonna 2006. Tuomiot annettiin kantajille maksettavista palkoista irtisanomisesta viime vuoden eri päiviin saakka. Kanteet on ratkaistu Saksan lain mukaisesti. Yhteensä Baltic SF VII (tai VIII tai IX) Ltd velvoitettiin maksamaan palkkoja nyt noin 2,2 miljoonaa euroa viivästyskorkoineen sekä oikeudenkäyntikuluja noin 337 000 euroa. (Vailla lainvoimaa)
7.4.2014 15.34
EU-tuomioistuimen ennakkoratkaisu lämmityspolttoaineena käytetyn moottoripolttoaineen verottamisestaEU-tuomioistuin on antanut ennakkoratkaisun kahdessa saksalaisessa pääasiassa, joista ensimmäisessä vastakkain ovat Kölnin päätullitoimisto ja Kronos Titan GmbH ja toisessa Krefeldin päätullitoimisto ja Rhein-Ruhr Beschichtungs-Service GmbH (RRBS) ja joissa on kyseessä yhtäältä tolueeniin ja toisaalta lakkabensiiniin (raskasbensiini) ja kevytöljyyn Exxsol D60 sovellettavasta verotasosta. Kronos ja RRBS käyttävät näitä tuotteita lämmityspolttoaineina.
7.4.2014 9.15
EU-tuomioistuin: Jälleenmyyjien velvollisuus energiamerkinnästä huolehtimiseen koskee vain 30.11.2011 jälkeen markkinoille saatettuja televisioita Jälleenmyyjiin kohdistuva velvollisuus huolehtia siitä, että kaikki myyntipisteessä olevat televisiot on varustettu merkillä, jonka tavarantoimittajat delegoidun komission asetuksen 1062/2010 3 artiklan 1 kohdan mukaisesti toimittavat, koskee ainoastaan televisioita, jotka on saatettu markkinoille eli jotka valmistaja on ensimmäistä kertaa toimittanut jakelua varten myyntikanavaan 30.11.2011 lähtien.
20.3.2014 15.21
EU-tuomioistuimen ennakkoratkaisu lentoliikenteen harjoittajalta vaadittavasta luvasta Jäsenvaltion säännöstö, jonka mukaan unionin lentoliikenteen harjoittajien, joilla ei ole kyseisen valtion myöntämää liikennelupaa, on hankittava lupa kutakin kolmannesta valtiosta tulevaa lentoa varten sakon uhalla, on syrjintäkieltoa koskevan SEUT 18 artiklan vastainen.
18.3.2014 7.52
EU-tuomioistuimen ennakkoratkaisu teollisuuskäyttöön tarkoitettujen moninapaisten pistoliittimien varustamisesta CE-merkinnälläEU-tuomioistuin katsoo saksalaisessa ennakkoratkaisuasiassa, että teollisuuskäyttöön tarkoitettujen moninapaisten pistoliittimien kotelot kuuluvat sähkölaitteita koskevan direktiivin 2006/95/EY 1 artiklassa tarkoitettuun sähkölaitteen käsitteeseen ja ne on näin ollen varustettava CE-merkinnällä siltä osin kuin niiden oikea ja niiden käyttötarkoituksen mukainen asentaminen ei voi mitenkään vaikuttaa niiden turvallisuusvaatimusten, joiden osalta ne on tarkastettu, mukaisuuteen.
18.3.2014 7.02
EU-tuomioistuimen ennakkoratkaisu asiakaskunnan hankintaan sisältyvän arvonlisäveron vähennysoikeudestaVeroneuvontaa harjoittavan siviiliyhtiön yhtiömiehellä, joka hankkii kyseiseltä yhtiöltä osan asiakaskunnasta ainoastaan siinä tarkoituksessa, että hän luovuttaa kyseisen asiakaskunnan välittömästi tämän jälkeen vastikkeetta vasta perustetun veroneuvontaa harjoittavan siviiliyhtiön, jonka pääosakas hän on, käyttöön liiketoimintaa varten ilman, että kyseisestä asiakaskunnasta kuitenkaan tulee osa vasta perustetun yhtiön varoja, ei ole oikeutta vähentää kyseisen asiakaskunnan hankintaan sisältyvää arvonlisäveroa.
5.3.2014 10.07
EU-tuomioistuin: Rekisteröimätön yhteisömalli voi saada suojaa EU-oikeudessaEU-tuomioistuin katsoo saksalaisessa ennakkoratkaisuasiassa, että rekisteröimätön malli on voinut kohtuudella tulla unionissa samalla alalla toimivien tietoon tavanomaisen liiketoiminnan yhteydessä, kun mallin kuvia on jaettu alalla toimiville kauppiaille. Rekisteröimätön yhteisömalli ei kuitenkaan ole voinut tulla kohtuudella kyseisellä alalla toimivien toimijoiden tietoon tavanomaisen liiketoiminnan yhteydessä unionin alueella, jos se on saatettu vain yhden alalla työskentelevän yrityksen tietoon tai esitelty vain unionin ulkopuolella sijaitsevan yrityksen näytetiloissa.